་བརྗོད་དུ་རུང་ཕྱིར་རོ།།སྒྲ་ཡི་དོན་གྱི་ཡོད་པ་ལ།།ཟླ་བར་རུང་ཕྱིར་འགལ་བ་ཡིན།།འཇིག་རྟེན་སྤྱོད་པའི་སྒྲ།།
ལས་བྱུང་།།དེ་ཉིད་གྲགས་པ་ཡིན་པར་བཞེད།།དེ་ཡང་ཤེས་བྱ་ཐམས་ཅད་ལ།།རུང་ཕྱིར་གྲགས་པས་ཀུན་ལ་ཁྱབ།།མ་གྲགས་པ་ལ་གྲགས་པའི་སྒྲ།།འཇིག་རྟེན་པ་དང་འགལ་ཞེ་ན།།ཤེས་བྱ་ཀུན་ལ་རུང་བ་ལ།།གྲགས་པའི་སྒྲ་མཛད་འཚེད་པ་བཞིན།།

གྲགས་རུང་དོན་ལ་གྲུབ་ནའང་།།བརྡ་དང་བརྗོད་འདོད་ལ་བརྟེན་པའི།།སྒྲ་གྲུབ་ན་ནི་གྲུབ་པོ་ཞེས།།བསྟན་ཕྱིར་སྒྲ་བྱུང་གྲགས་པ་གསུངས།།གྲགས་པའི་རྗེས་དཔག་གིས་འགྲུབ་པས།འགལ་བ་མི་འཁྲུལ་མི་སྲིད་ལོ།།གྲགས་པ་དངོས
པོས་བབསྐྱེད་ན་ནི།།རྗེས་དཔག་བཞིན་དུ་ཡུལ་ངེས་འགྱུར།།བརྗོད་འདོད་དབང་གིས་སྦྱར་བ་ལ།།སྒྲ་རྣམས་གང་ལའང་མི་འཇུག་མེད།།དེས་ན་ཀུན་ལ་འཇུག་པ་ཡི།།གྲགས་པ་ཡུལ་འདིར་མི་འཇུག་ཅེས།།བརྗོད་པའི་དཔེ་གཞན་རྙེད་དཀའ་བས།།ཐུན་མོང་ཉིད།
མིན་མཉན་བྱ་བཞིན།།སྤྱི་མཚན་འཆད་པའི་སྐབས་ཡིན་པས།།རི་བོང་ཅན་ལ་དཔེར་མཛད་ནས།།ཤེས་བྱ་ཀུན་ལ་ཁྱབ་པར་བསྟན།།ད་ཏྲིག་ཤིང་མིན་སོགས་ལའང་མཚུངས།།ག་པུར་དང་ནི་དངུལ་སོགས་ལ།།ཟླ་བའི་སྒྲ་ནི་གཞན་དུ་གྲགས།།དེ་ཉིད་དཔེར།།
བྱས་བསིལ་ཟེར་ཅན།།ཟླ་བར་གྲུབ་པར་ཐུན་མོང་རྟགས།།བརྡལ་འཇུག་རྣམས་ཐུན་མོང་བ།།གཅིག་ལ་གྲུབ་ན་ཀུན་ལ་འགྲུབ།།འདི་ནི་དངོས་པོ་སྟོབས་ཞུགས་ཡིན།།གྲགས་པ་འགོག་ན་ཁྱེད་ཀྱིའང་འཇིག།དེས་ནི་འདོད་པས་སྦྱང་བའི་བརྡ།།ཀུན་ལ་འཇུག།
ཏུ་རུང་བཞིན་དུ།།འགོག་ན་འཇིག་རྟེན་གྱིས་གནོད་པས།།གྲགས་པ་དག་དང་འགལ་བར་དགོངས།།ལ་ལ་བརྡ་དང་ཐ་སྙད་ཀྱི།།གྲགས་པ་གཉིས་སུ་འབྱེད་པ་ཡོད།།ཐ་སྙད་འདི་ཡི་སྐབས་དོན་མིན།།མཚན་ཉིད་དེ་འདྲ་སྔར་བཀག་ཟིན།།དངོས་དང་ཞེན་པའི་
བརྗོད་རུང་གིས།།བརྡ་ཡི་གྲགས་པ་གཉིས་ཞེས་ཟེར།།འཆད་ན་གཉིས་སུ་ཡོད་མོད་ཀྱི།།འཇུག་པའི་ཚེ་ན་རྣམ་དབྱེ་མེད།།དེས་ན་བཤད་ཚུལ་རྣམ་པ་གཉིས།།དངོས་དང་ཞེན་པར་འཆད་པ་འཁྲུལ།།སྔ་མས་སྒྲ་བྱུང་གྲགས་པ་ལ།།རྗེས་དཔག་མེད་ཕྱིར་ནི་

ཁེགས་པའམ།གཡང་ན་དེ་ལ་འགལ་ཟླ་མེད།།དེས་ན་ངེས་ཕྱིར་གནོད་བྱེད་ཡིན།།ཕྱི་མ་གྲགས་པའི་རྫས་དཔག་ལས།།ཡུལ་གྱི་དབྱེ་བ་བསྟན་པ་ཡིན།།དེ་ལྟར་ཤེས་ན་གྲགས་པ་ཡི།།བསལ་བ་མཁས་པའི་དགོངས་པ་འགྲུབ།།ཚད་མ་རིགས་པའི་གཏེང
ལསར་དོན་རྗེས་དཔག་བརྟག་པའི་རབ་ཏུ་བྱེད་པ་སྟེ་བཅུ་པའོ།།།།གཞན་དོན་རྗེས་དཔག་རང་ཉིད་ཀྱིས།།མཐོང་བ་གཞན་ལ་སྟོན་པའི་ངག།རྒོལ་དང་ཕྱིར་རྒོལ་དབང་པོ་གསུམ།།སྒྲུབ་དང་སུན་འབྱིན་བརྡ་སྤྲོད་པའོ།།རྒོལ་བ་གཉིས་ས་ལ་སྐྱོན་ཡོད་ཀྱིས།།།
ཚར་གཅད་པ་དང་རྗེས་འཛིན་འཇུག།དེ་ལྟར་སྟོན་ན་རྒྱལ་ཕམ་ཡོད།།མིན་ན་གཉིས་ཀ་མེད་པར་གསུངས།།བརྫུན་དང་གཡོ་སྒྱུས་ཚར་གཅད་ཀྱང་།།དེ་ལ་རྒྱལ་ཕམ་མི་བཞེད་དོ།།འཕྲོག་དང་སྦྱིན་པས་འཇིག་རྟེན་པ།།ཚར་གཅད་པ་དང་རྗེས་འཛིན་འདོད།།
གྲུབ་མཐའ་བླང་དོར་བྱེད་པ་ལ།།དམ་པའི་ཚར་གཅད་རྗེས་འཛིན་འདོད།།ཆར་གཅད་གཉིས་ལས་ཕྱེ་བའི་གཞི།།རིགས་པ་མཁྱེན་པའི་དགོངས་པ་ཡིན།།རྒོལ་བ་ལ་ནི་གསུམ་གཉིས་དྲུག།ཕྱིར་རྒོལ་ལ་ཡང་གསུམ་གཉིས་དྲུག།དབང་པོ་ཨ་གསུམ་ཀུན་
ལལ་གཅིག།གངས་ཅན་པ་རྣམས་བཅུ་དྲུག་འདོད།།ཚར་གཅད་ཡིན་ན་སྔ་མར་འདུས།།མིན་ན་ཚར་གཅད་ཉིད་མ་ཡིན།།དབང་པོ་ལ་ནི་ཚར་གཅད་མེད།།ཅི་ནས་བྱེད་ན་ཧ་ཅང་ཐལ།།དམ་བཅའ་ལ་གནོད་དམ་བཅའ་གཞན།།དམ་བཅའ་འགལ་དང་
དམ་བཅའ་སེལ།།གཏན་ཚིགས་གཞན་དང་དོན་གཞན་དང་།།དོན་མེད་པ་དང་དོན་མི་ཤེས།།དོན་བྲལ་དུས་ལ་མ་བབ་དང་།།མ་ཚང་ལྷག་དང་ཡང་བརྗོད་དང་།།རྗེས་སུ་མི་སྨྲ་མི་ཤེས་དང་།།སྤོབས་པ་མེད་དང་རྣམ་གཡེང་དང་།།འདོད་པ་ཁས་ལེན

།།བརྒལ་བརྟག་འདོར།།རྗེས་སུ་སྦྱོར་མེད་ལ་སྦྱོར་དང་།།གྲུབ་མཐའ་ཉམས་དང་རྟགས་ལྟར་སྣང་།།ཐུབ་པ་རྐང་མིག་གིས་བཤད་པའི།།ཚར་གཅད་ཉི་ཤུ་རྩ་གཉིས་ཡིན།།དེ་ལ་དཔལ་ལྡན་གྲགས་པ་ཡིས།།འགའ་ཞིག་ཚར་གཅད་མིན་པར་བཤད།།ཚར་གཅད་
ཡིན་ན་གཉིས་པོར་སྡུད།།དམ་བཅའ་ལ་གནོད་ཚར་གཅད་ནི།།སྒྲུབ་པའི་ཡན་ལག་མིན་བརྗོད་ཡིན།།དམ་བཅའ་གཞན་པའི་ཚར་གཅད་ནི།།སུན་འབྱིན་ཤེས་ན་མ་ངེས་འདུས།།དམོ་བཅིའི་རྟགས་སོགས་འགལ་བ་ནི།།དམ་བཙའ་བརྗོད་ན་ལྷག་པའི་སྐྱོན།།མ་བརྗོད་རྟགས།།
ཀྱི་སྐྱོན་དན་སྙམ་འགྱུར།།རྟགས་ལ་སྐྱོན་མེད་ཚར་གཅད་མིན།།དམ་བཅའ་སེལ་བ་མ་ངེས་འདུས།།ཚར་གཅད་གཉིས་པ་དོན་མེད་ཡིན།།གཏན་ཚིགས་གཞན་པ་དག་རྫོགས་ན།།མ་ངེས་མི་རྫོགས་ཚར་གཅད་མིན།།དོན་གཞན་རྒོལ་བ་མ་ངེས་པས།།ཚར་གཅད་ཕྱིར་རྒོལ
སྨོན་མིན་པ།།བརྗོད་པའི་སྒོ་ནས་ཚར་གཅད་ཀྱི།།དེ་ལས་གཞན་པའི་ཚར་གཅད་མིན།།དོན་མེད་པ་ནི་སྒྲུབ་པ་ཡི།།ཡན་ལག་མིན་བརྗོད་ལས་གཞན་མིན།།དེ་ནི་་ཤེས་པ་དོན་མོད་འདྲ།།སྒྲུབ་པའི་ཡན་ལག་མིན་པར་འདུས།།དོན་ལྡན་གསུམ་བརྗོད་ཕྱིར་རྒོལ་གྱིས།།མ་
རྟོགས་རྒོལ་བ་ཚར་གཅད་མིན།།དོན་བྲལ་བ་སྙོན་ཚིག་མ་འབྲེལ་པ།།སྒྲུབ་པའི་ཡན་ལག་མིན་པར་འདུས།།དུས་ལ་མ་བབ་གོ་རིམས་བཟློག།དེ་ལས་གོན་ཚར་གཅད་མིན།།དོན་མི་གོན་སྒྲུབ་པ་ཡི།།ཡན་ལག་མིན་པ་བརྗོད་པར་འདུས།།མཚང་ཡན་ལག་གཉིས་པའི་སྐྱོན།།
དམ་བཅཅའ་མེད་སོགས་ཚར་གཅད་མིན།།ལྷག་བརྗོད་སྒྲུབ་བྱེད་མིན་པར་འདུས།།ཁྱེད་ཀྱི་ལུགས་ལ་ཚར་གཅད་མིན།།ཡང་བརྗོད་སྒྲ་ཟློས་སྐྱོན་མ་ཡིན།།དོན་ཟློག་སྒྲུབ་བྱེད་མིན་པར་འདུས།།དེ་ཡོད་སྒྲུབ་པའི་་ངག་ལ་ཡིན།།གཏམ་རྒྱུད་རྒྱས་ལ་འདིར་སྐྱོན་མིན།།རྗེས་སུ་མི་སྔ་ཕྱིར།།

རྒོལ་གྱིས།།རྒོལ་བའི་ངག་ཀུན་མ་བརྗོད་པ།།སྐྱོན་མི་དགོས་པ་མ་བརྗོད་ན།།སྤོབས་པ་མེད་པའི་ནང་དུ་འདུས།།ཁྱེད་ཀྱང་ཚར་གཅོད་དེར་འགྱུར་མོད།།དོན་མི་ཤེས་པ་ཕྱིར་རྒོལ་ནི།།སྤོབས་པ་མེད་ལས་གཞན་དུ་མིན།།མི་སྤོབས་ཡན་ལག་མི་བརྗོད་པའམ།།སྐྱོན་མི་བརྗོད་པའི
ཁོངས་སུ་འདུས།།རྣམ་གབེང་དྲང་པོ་ཚར་གཅད་མིན།།གཡོན་ཅན་སྤོབས་པ་མེད་པར་འདུས།།འདོད་པ་ཁས་ལེན་ཤེས་མི་ཤེས།།རིམ་བཞིན་མ་ངེས་སྐྱོན་མི་བརྗོད།།བརྒལ་བརྟག་འདོར་བ་རྒོལ་བ་གཉིས།།སྤོབས་པ་མེད་པའི་ནང་དུ་འདུས།།རྗེས་སུ་སྦྱོར་མེད་ལ་སྦྱོར་བའང་།
སྤོབས་པ་མེད་པ་ལས་གཞན་མིན།།གྲུབ་མཐའ་ཉམས་པ་སྒྲུབ་པ་ཡི།།ཡན་ལག་མི་བརྗོད་པ་ཉིད་ཡིན།།གཏན་ཚིགས་ལྟར་སྣང་ཚར་གཅད་གནས།།དཔེར་ན་ལྕུག་ཆོད་བརྗོད་པ་བཞིན།།ཕྲད་དང་མ་ཕྲད་གཏན་ཚིགས་དང་།།རྟག་དང་མ་སྤྲས་མ་སྐྱེས་དང་།།འབྲས་བུ་
ཆོས་མམཐུན་མི་མཐུན་དང་།།རྣམ་རྟོག་ཁྱད་མེད་དམིགས་པ་དང་།།ཐེ་ཚོམ་དོན་གོ་ཐལ་འགྱུར་རྣམས།།ཀུན་ལས་བཏུས་ཡིན་རིགས་བརྟག་ལས།།འཕེལ་འགྲིབ་བརྗོད་དང་མ་བརྗོད་དང་།།རིགས་པ་དང་ནི་སོ་སོའི་དཔེ།།བསྒྲུབ་བྱ་མི་རྟག་རབ་བྱེད་དང་།།དུས་འདས་མཚུངས་པའི།
ལྷག་ཆོད་ནི།།ཉི་ཤུ་རྩ་བཞི་ཕྱོགས་གླང་གིས།།བཀག་ཕྱིར་གྲགས་པས་བཏང་སྙོམས་མཛད།།ལྷག་ཚོད་འདི་དག་མ་ཤེས་ན།།གཞུང་ལུགས་ཆེན་པོ་འཆད་པ་ཡི།།ཕྱོགས་སྔ་ཕལ་ཆེར་མི་རྟོགས་པས།།ཕྱོགས་ཙམ་ཕྱེ་སྟེ་བཤད་པ་ཡི།།བར་སྐབས་ཀྱི་ཚིགས་བཅད་དོ།།
གང་ཟག་གསུམ་ལ་བརྗོད་ཚུལ་དྲུག།ཚུལ་གསུམ་སྟོན་པ་སྒྲུབ་པའི་ངག།ཡན་ལག་ལྔ་ལ་དམ་བཅའ་དང་།།ཉེར་སྦྱོར་མཇུག་སྡུད་གསུམ་པོ་ལྷག།སྤྱི་ཁྱབ་མ་ཚང་ཕྱིར་མི་འཐད།།ཡན་ལག་གཉིས་ལའང་གསུམ་པ་དང་།།ལྔ་པ་སྦྱར་ན་དམ་བཅའ་འདྲེན།།གལ་ཏེ་དམ་བཅའམ

།།བརྗོད་ན།།ངག་མ་རྫོགས་ཕྱིར་དྲི་དགོས་འགྱུར།།བླུན་པོ་ལ་ནི་ཉུང་རྒྱས་སྦྱར།།གཉིས་པོ་སྔ་ཕྱི་ཁྱད་པར་མེད།།མཐའ་རྟེན་རྫོགས་པའི་ཚིག་ཏུ་སྦྱར།།མཁས་པ་ལ་ནི་གཏན་ཚིགས་ཉིད།།ཀུན་ལས་བཏུས་ཀྱི་ཚིག་བསྡུ་བ།།ཟླས་དབྱེར་བཤད་ན་འགལ་ཞེས་ཟེར།
གསུམ་པ་དེ་ཡི་སྐྱེས་བུ་ཡི།།བསྡུ་བ་ཡིད་ཕྱིར་འགལ་བ་མེད།།འབྲས་བུའི་རྗེས་དཔག་བསྐྱེད་པ་ཡིན།།སྒྲུབ་བྱེད་ཡན་ལག་མ་ཡིན་པ།།བཀོད་པ་སྒྲུབ་པ་ལྟར་སྣང་ཡིན།།དོན་བློ་སྒྲ་ཡི་དབྱེ་བ་ཡིས།།ལྟར་སྣང་དེ་ཡང་རྣམ་པ་གསུམ།།སྐྱོན་བརྗོད་སྒོ་ནས་ལོག་རྟོག་སེལ།།ཡུལ་དང་ངོ་བོ་
རྗོད་ཚུལ་གྱིས།།དབྱེ་བས་སུན་འབྱིན་རྣམ་པ་གསུམ།།ལྟར་སྣང་སྐྱོན་ལ་སྐྱོན་མི་བརྗོད།།མུ་སྟེགས་བྱེད་དང་བོད་འགའ་ཞིག།གྲངས་ངེས་བྱེད་མོད་དེ་མི་འཐད།།སྐྱོན་མི་བརྗོད་དང་སྐྱོན་མིན་བརྗོད།།གཉིས་ཡིན་དབྱེ་བས་བསམ་མི་ཁྱབ།།བརྗོད་པའི་ཚུལ་ལ་རང་རྒྱུད་དང་།།ཐལ
འགྱུར་གཉིས་ཡིན་རང་རྒྱུད་བཤད།།ཐལ་འགྱུར་བཞི་ལས་བཅུ་བཞི་ཞེས།།གངས་ཅན་པ་དག་དེ་ལྟར་འདོད།།བཟློག་པ་ན་རྒྱུས་དང་མི་ནུས་ལས།།ཡང་དག་ལྟར་སྣང་བདུན་བདུན་ཡིན།།དྲུག་དང་ཕྱེད་ཀྱིས་མི་འཕེན་ལ།།བདུན་པའི་ཕྱེད་ཀྱིས་འཕེན་ཞེས་ཟེར།།རང་རྒྱུད་ལ་ཡང་མཚུངས།།
ཕྱི་ར་དང་།།རྟགས་མེ་ཁྱབ་པ་འགལ་ཕྱིར་དང་།།ལྷག་ཆོད་ངེས་པ་མི་རུང་ཕྱིར།།ཐལ་འགྱུར་བ་ཞིར་དབྱེ་མི་འཐད་དོ།།མ་གྲུབ་གཉིས་སུ་ཕྱེ་བ་ལྷག།འཕྲུལ་བའི་ཐལ་འགྱུར་ལྟར་སྨ་ཆད།།རྟགས་མེད་ཁྱབ་པ་གྲུབ་པ་འཁྲུལ།།དེས་ན་ཐལ་འགྱུར་བཅུ་བཞི་མིན།།འདོད་པ་
རྗོད་ས་མི་འདོད་སྒྲུབ།།སྒྲུབ་པའི་ཐལ་འགྱུར་ཆོས་གསུམ་ལྡན།།དངོས་སུ་སྒྲུབ་པའི་ངག་མིན་ཡང་།།བཟློག་ན་སྒྲུབ་པའི་མཚན་ཉིད་ཡོད།།ཁ་ཅིག་ཐལ་བའི་ཆོས་བཟློག་པས།།སྒྲུབ་པའི་ངག་ཉིད་འཕེན་ཞེས་ཟེར།།ཐལ་བའི་ངག་གིས་རང་རྒྱུད་ཀྱི།།ཕྱོགས་ཆོས་འཕེན་ན་སྦྱོར་བ་འཇིགཏུ།

ཐལ་བའི་ངག་ལས་རང་རྒྱུད་ཀྱི།།དོན་འཕེན་ཇི་ལྟར་བཟློག་བཞིན་མིན།།ཡང་དག་ཐལ་བ་བཟློག་མི་འཕེན།།རང་བཞིན་འབྲས་བུ་མཚན་ཉིད་དེ།།མི་དམིགས་གསུམ་གྱིས་སྒྲུབ་མི་འཕེན།།ལྷག་མ་ཡང་དག་གཏན་ཚིགས་ཀུན།།སྒྲུབ་བྱེད་འཕེན་པར་ཤེས་པར་བྱ།།
བཟློག་པས་རང་རིགས་འཕེན་པ་བཞི།།གཞན་རིགས་འཕེན་པ་བཅུ་དྲུག་ཡོད།།འདོད་བརྗོད་མི་འདོད་སྒྲུབ་པ་མེད།།ཁས་བླངས་གཏན་ཚིགས་ཡིན་ན་ནི།།གཏན་ཚིགས་བཞི་པ་སྲིད་པར་འགྱུར།།ཁས་བླངས་རྟགས་སུ་མི་རུང་ན།།ཐལ་བས་སྒྲུབ་པ་མི་འཐད་ལོ།།གཞན་
ཀྱིས་ཀུན་ཏུ་བཏགས་པ་ལ།།ཐལ་བས་སྒྲུབ་པ་སྐྱོན་ཡོད་མིན།།ཐལ་འགྱུར་ལན་ནི་སྒོ་གསུམ་ཞེས།།ཁ་བ་ཅན་པ་དེ་སྐད་སྨྲ།།འགལ་དང་མ་ངེས་གཅིག་ཏུ་འགྱུར།།འདོད་ན་ལྟར་སྣང་གཉིས་སུ་འགྱུར།།དེ་མཐར་གཏན་ཚིགས་ལྟར་སྣང་ཀུན།།མ་གྲུབ་གཅིག་ཏུ་འདུ།།
བར་འགྱུར།།མ་གྲུབ་གཉིས་སུ་འབྱེད་ན་མཚུངས།།ཡང་ན་འགལ་ལ་དེ་འགྲུལ་འགྱུར།།དེས་ན་མཁས་པས་གྲལ་འགྱུར་ལན།།རྣམ་པར་ཐར་པའི་སྒོ་བཞིས་གདབ།།ལན་གྱིས་བཟློག་པར་མི་ནུས་ན།།དེ་ཡི་རྗེས་འབྲང་དམ་པའི་ལུགས།།དེ་ལྟར་སྒྲུབ་དང་སུན་འབྱིན
གྱི།།རིགས་པའི་གཞུང་ལུགས་གང་གིས་ཤེས།།མཁས་པ་དེ་ནི་རྫོགས་པ་ཡི།།སངས་རྒྱས་རྣམས་ཀྱི་བསྟན་པ་འཛིན།།ཚད་མ་རིགས་པའི་གཏེར་ལས་གཞན་དོན་རྗེས་སུ་དཔག་པ་བརྟག་པའི་རབ་ཏུ་བྱེད་པ་སྟེ་བཅུ་གཅིག་པའོ།།།།སྐྱེ་བ་སྐྱེ་བ་རྣམས་སུ་ཡང་དང་།
ཡང་།།མཁས་པ་མཁས་པ་རྣམས་ལ་སྔོན་སྦྱངས་པས།།ཚེ་འདིར་ལན་རེ་ཟུང་རེ་ཐོས་ཙམ་གྱིས།།གཞུང་ལུགས་ཀུན་ཤེས་ཀུན་དགའ་རྒྱལ་མཚན་དཔལ།།ཕྱོགས་ལས་རྣམ་རྒྱལ་ཕྱོགས་གླང་གྲགས་པའི་གཞུང་།།མདོ་དང་རྣམ་འགྲེལ་དེ་འགྲེལ་དང

བཅས་རྣམས།།ལེགས་པར་རྟོགས་ཤིང་རྟོག་གེའི་ཚུལ་ཤེས་ནས།།ཡང་དག་རིགས་མཆོག་རིགས་པའི་གཏེར་འདི་བསྒྲུབ།།ཐུབ་པ་སེར་སྐྱ་རྐང་མིག་པ་དང་འུག་པའི་བུ།།མཁའ་གོས་ཅན་དང་ཚུ་རོལ་མཛེས་པའི་གཞུང་འཛིན་པ།།ཐོས་སྒྲོགས་པ་དང་གངས་རིའི་ཁྲོ་དོ་གནས།།
སྨ་རྣམས་ཀྱི།།རྟོག་གེ་ངན་འཇོམས་བསྟན་བཅོས་ཆེན་པོ་འདི་བྱས་སོ།།བློ་ཡི་ནུས་པ་ཅུང་ཟད་ཡོད་ཀྱང་ལེགས་བཤད་སྙིང་པོ་མ་རྙེད་ཅིང་།།ཉིན་དང་མཚན་དུ་འབད་པ་བྱས་ཀྱང་གཞུང་ལུགས་ཕྱོགས་རེ་དཔྱིས་མ་ཕྱིན།།རྟག་ཏུ་བརྩོན་པས་ཏིང་འཛིན་བསྒྲུབ་ཀྱང་སངས་རྒྱས་དགྱེས་པའི་ལམ།ལས།།
གོལ།།སྙིགས་དུས་སྐྱེ་བོ་ཆོག་ཤེས་རྣམས་ཀྱང་ལེགས་པར་སོམས་ལ་མཁས་པ་བསྟེན།།སྡེ་བདུན་རིགས་པའི་དེ་ཉིད་འདི་ཡིན་ཞེས།།རྒན་པོའི་ལུགས་ངན་དོར་ནས་ངས་འདི་བཤད།།རིགས་པ་མཁྱེན་པ་དེ་དག་འདི་བཞེད་མོད།།ལན་མང་ཐོས་ཀྱང་བླུན་པོའི་སྤྱོད་ཡུལ་མིན།།
ལེགགས་པར་བཤད་པས་བློ་གྲོས་མིག་ཕྱེ་ནས།།ཤེས་བྱའི་དེ་ཉིད་ཇི་བཞིན་ལེགས་བསྟན་པའི།།དགེ་བ་འདི་ཡིས་ཐམས་ཅད་གཟིགས་པ་ཉིད།།ཐོབ་ནས་འགྲོ་བ་ཀུན་གྱི་སྐྱབས་གྱུར་ཅིག།ཚད་མ་རིགས་པའི་གཏེར་ཞེས་བྱ་བའི་བསྟན་བཅོས་འདི་ནི།ཡུལ་བྱང་ཕྱོགས་ཀྱི་རྒྱུད་
དུ་བྱུང་བ།སྒྲ་དང་།ཚད་མ་དང་།སྡེབ་སྦྱོར་དང་།སྙན་ངག་དང་།ཚིག་གི་རྒྱན་དང་།མིང་གི་མངོན་བརྗོད་དང་།ཐ་སྙད་ཀྱི་གཙུག་ལག་རྣམས་ལེགས་པར་ཤེས་པས།འཆད་པ་དང་།རྩོམ་པ་དང་།རྩོད་པའི་ཡུལ་ལ་སྤོབས་པ་དགེ་བ་ཅན།ཀུན་ལས་པྲེཏས་དང་སྟེ་བདཕྱིན་ཅི
མོ་ལོག་མར་ཁོང་དུ་ཆུད་ཅིང་།།ལུང་དང་།རིགས་པ་དང་།མན་ངག་གི་ཚུལ་མཐའ་དག་ལ་བློའི་སྣང་བ་ཐོབ་པ།ཤཱཀྱའི་དགེ་སློང་ཀུན་དགའ་རྒྱལ་མཚན་དཔལ་བཟང་པོ་ཞེས་བྱ་བས།སྡེབ་སྦྱོར་སྤངས་ནས་གོ་བདེ་བར་བཀྲོལ་